**Randers Kommune, d. 21.10.2019**

**Høringssvar Budget 2020-23**

Medarbejderne i Børn & Skole Sekretariatet har følgende kommentarer til budget 2020-23.

Randers Kommune ligger fortsat blandt de billigste administrerede kommuner i Danmark. Medarbejderne beder om en særlig opmærksomhed på dette, når eksempelvis en 0,5% besparelse rulles ud.

Børn & Skole Sekretariatet oplever et stort arbejdspres med servicering af borgere, ledelse og decentrale enheder, vi understøtter trivsel, udvikling og læring i dagtilbud og folkeskoler. Antallet af politiske henvendelser er mange, og vi bruger mange ressourcer på at give ordentlige og kvalificerede svar.

Medarbejderne i sekretariatet er enige i det hensigtsmæssige i at opruste på økonomistyring og ledelsesinformation. En styrkelse på dette felt, vil være til gavn for både det politiske styre, ledelsen og for de decentrale enheder.

Vi vil dog gerne udtrykke en bekymring om en forventet besparelse på godt 1 mio. kr. i år 2023. Medarbejderne håber, at der findes en god løsning på dette.

Venlig hilsen

På vegne af medarbejderne i Lokal-MED, Børn & Skole Sekretariatet

Aase Bøgedal Troelsgaard Mette Mønster

Næstformand og TR AMR